1995L0021 — SK — 29.11.2002 — 004.001

Tento dokument slúži čisto na potrebu dokumentácie a inštitúcie nenesú nijakú zodpovednosť za jeho obsah

Zmenené a doplnené:









▼B

▼M4

SMERNICA 95/21/ES RADY

z 19. júna 1995

o štátnom lodnom prístavnom dozore

▼B







RADA EURÓPSKEJ ÚNIE, so zreteľom na Zmluvu o založení Európskeho spoločenstva, najmä na jej článok 84 ods. 2, so zreteľom na návrh Komisie ( 1 ), so zreteľom na stanovisko Hospodárskeho a sociálneho výboru ( 2 ), konajúc v súlade s článkom 189c zmluvy ( 3 ), keďže spoločenstvo je vážne znepokojené námornými haváriami a znečistením morí a pobreží členských štátov; keďže spoločenstvo je rovnako znepokojené životnými a pracovnými podmienkami na lodiach; keďže Rada na svojom zasadaní 25. januára 1993 prijala závery, ktoré upozorňujú spoločenstvo a členské štáty na zaistenie efektívnejšieho uplatnenia a presadzovania príslušných medzinárodných námorných bezpečnostných a ochranných environmentálnych štandardov a na zavedenie nových opatrení, keď budú prijaté; keďže Rada vo svojom uznesení z 8. júna 1993 o spoločnej politike bezpečných morí ( 4 ) upozorňuje Komisiu na čo možno najrýchlejšie predloženie návrhov osobitných činností a formálnych návrhov kritérií kontroly lodí Rade, vrátane harmonizácie pravidiel zadržania, ďalej vrátane možnosti uverejnenia výsledkov inšpekcií a odmietnutia vstupu do prístavov spoločenstva; keďže bezpečnosť, ochrana pred znečistením, životné a pracovné podmienky na lodiach môžu byť efektívne zvýšené prostredníctvom drastického zníženia neštandardných lodí z vôd spoločenstva striktným uplatnením medzinárodných dohovorov, kódexov a uznesení; keďže monitorovanie súladu lodí s medzinárodnými štandardmi pre bezpečnosť, ochranu pred znečistením a životné a pracovné podmienky na lodiach by malo zostať primárnou úlohou vlajkového štátu; keďže však existujú vážne nedostatky vo vykonávaní a presadzovaní medzinárodných noriem čoraz väčším počtom vlajkových štátov; keďže odteraz musí byť monitorovanie súladu s medzinárodnými normami pre bezpečnosť, ochranu pred znečistením a životné a pracovné podmienky na lodiach zaisťované aj prístavným štátom; keďže harmonizovaný prístup k efektívnemu presadzovaniu týchto medzinárodných noriem členskými štátmi ohľadom plavby lodí vo vodách, ktoré patria pod ich jurisdikciu a ktoré používajú ich prístavy odstráni deformácie kompetencií; keďže rámec, ktorý poskytuje právo spoločenstva pre harmonizáciu kontrolných postupov, je podstatným pre zaistenie rovnomerného uplatňovania zásad lodnej bezpečnosti a prevencie proti znečisteniu, čo je jadrom politiky spoločenstva v doprave a životnom prostredí; keďže znečistenie morí svojou podstatou prekračuje hranice; keďže v súlade s princípom subsidiarity je úroveň spoločenstva najvhodnejšia pre rozvoj prostriedkov preventívnych opatrení na tomto poli, pokiaľ ide o moria priľahlé k členským štátom, pretože členské štáty nemôžu izolovane prijať primerané a efektívne opatrenia; keďže prijatie smernice Rady je príslušným postupom pre zavedenie právneho rámca a harmonizačných pravidiel a kritérií pre prístavnú štátnu kontrolu; keďže by bolo výhodné poučiť sa zo skúseností získaných počas uplatňovania Parížskeho memoranda o porozumení (MOU) o prístavnej štátnej kontrole (PSC), ktorý bol podpísaný v Paríži 26. januára 1982; keďže kontrola uskutočnená každým členským štátom najmenej 25 % z počtu jednotlivých zahraničných lodí, ktoré vstupujú v danom roku do ich prístavov v praxi znamená, že veľký počet lodí, ktoré plávajú v priestore spoločenstva v akomkoľvek danom čase, podstúpil túto kontrolu; keďže ďalšie úsilie by sa malo vynakladať na rozvoj lepšieho účelovo zameraného systému; keďže pravidlá a postupy pre kontroly prístavným štátom, vrátane kritérií pre zadržanie lodí, musia byť zosúladené, aby zaistili súdržnú efektívnosť vo všetkých prístavoch, čo môže drasticky znížiť výber niektorých prístavov určenia s cieľom vyhnúť sa sieti náležitej kontroly; keďže štatistiky havárií, zadržania a závad uverejnené v publikácii spoločenstva pod názvom „Spoločná politika bezpečných morí“ a vo výročnej správe MOU ukazujú, že niektoré kategórie lodí musia byť podrobené zvýšenej kontrole; keďže nesúlad s ustanoveniami príslušných dohovorov musí byť odstránený; keďže lode, od ktorých sa požaduje uskutočnenie opravných činností, musia byť zadržané v prípadoch, kde sa jasne prejavujú závady ohrozujúce bezpečnosť, zdravie alebo životné prostredie až do doby odstránenia nesúladu; keďže by malo existovať právo odvolania sa voči rozhodnutiam zadržania prijatým príslušnými orgánmi s cieľom zabránenia neodôvodnených rozhodnutí, ktoré by mohli spôsobiť nenáležité zadržanie alebo oneskorenie; keďže zariadenia v kontrolnom prístave môžu byť na takej úrovni, že príslušný orgán bude povinný povoliť lodi pokračovať do vhodnej opravnej lodenice za predpokladu, že podmienky pre tento presun sú vyhovujúce; keďže nevyhovujúce lode by mohli pokračovať v ohrozovaní bezpečnosti, zdravia alebo životného prostredia a využívať obchodné výhody neprispôsobením sa príslušným ustanoveniam dohovorov a preto by im mal byť odmietnutý vstup do všetkých prístavov spoločenstva; keďže existujú okolnosti, za ktorých môže byť lodi, ktorej bol odmietnutý vstup do prístavov spoločenstva udelené povolenie k vstupu; keďže za takýchto podmienok sa môže lodi povoliť vstup do určitého prístavu len za podmienky prijatia všetkých bezpečnostných opatrení na zaistenie bezpečného vstupu; keďže vzhľadom na komplexnosť požiadaviek dohovorov, pokiaľ ide o konštrukciu lodí, vybavenie a posádku, prísne dôsledky rozhodnutí, ktoré prijali inšpektori a nevyhnutnosť pre inšpektorov uskutočňovať úplne nestranné rozhodnutia, kontroly musia vykonávať len inšpektori, ktorí sú náležite oprávnenými zamestnancami verejného sektora, vysoko odborne spôsobilí a skúsení alebo inými takýmito osobami; keďže lodivod a prístavné orgány môžu poskytovať užitočné informácie o závadách takýchto lodí a posádok; keďže je nevyhnutná spolupráca medzi príslušnými orgánmi členských štátov a inými orgánmi alebo organizáciami na zaistenie efektívneho sledovania, pokiaľ ide o lode so závadami, ktorým bol povolený vstup, a pokiaľ ide o výmenu informácií o lodiach v prístave; keďže informačný systém, ktorý sa volá Sirenac E, založený prostredníctvom MOU, poskytuje veľký objem dodatočných informácií potrebných pre uplatnenie tejto smernice; keďže uverejnenie informácií o príslušných lodiach, ktoré nevyhovujú medzinárodným normám o bezpečnosti, zdraví a ochrane morského životného prostredia, môže byť efektívnym odstrašením pre lodných prepravcov používať takéto lode a podnetom pre vlastníkov prijať opravné riešenia bez toho, aby boli k tomu prinútení; keďže všetky náklady kontrolovaných lodí, ktoré sú oprávnene zadržané, sú na účet majiteľa alebo prevádzkovateľa; keďže na účely vykonania tejto smernice by sa mal použiť výbor založený podľa článku 12 smernice Rady 93/75/EHS z 13. septembra 1993 týkajúcej sa minimálnych požiadaviek na plavidlá smerujúce do alebo vyplávajúce z prístavov spoločenstva, a ktoré vezú nebezpečný alebo znečisťujúci náklad ( 5 ), s cieľom pomôcť Komisii s úlohou adaptácie kontrolných záväzkov členských štátov na základe získanej skúsenosti berúc do úvahy vývoj v MOU a tiež akceptovať prílohy tak, ako je to nevyhnutné so zreteľom na zmeny a doplnenia k dohovorom, protokolom, kódexom a uzneseniam príslušných medzinárodných orgánov a MOU, PRIJALA TÚTO SMERNICU:







Článok 1

Cieľ

Cieľom tejto smernice je pomôcť podstatne znížiť neštandardnú lodnú prepravu vo vodách, ktoré spadajú pod jurisdikciu členských štátov prostredníctvom:

— zvýšenia súladu s medzinárodným právnym poriadkom a príslušným právnym poriadkom spoločenstva o námornej bezpečnosti, ochrane morského životného prostredia a životných a pracovných podmienkach na lodiach všetkých vlajok,

— stanovenia spoločných kritérií na kontrolu lodí prístavným štátom a harmonizácie postupov kontroly a zadržania, náležite berúc do úvahy záväzky prijaté námornými orgánmi členských štátov podľa Parížskeho memoranda o porozumení o prístavnej štátnej kontrole (MOU).

Článok 2

Definície

Na účel tejto smernice, vrátane jej príloh:

▼M4

1. „Dohovory“ znamenajú: — Medzinárodný dohovor o nákladovej značke, 1966 (LL 66), — Medzinárodný dohovor pre bezpečnosť ľudského života na mori, 1974 (SOLAS 74), — Medzinárodný dohovor o zabránení znečisťovania loďami, 1973 a príslušný protokol 1978 (Marpol 73/38), — Medzinárodný dohovor o normách výcviku, o vydávaní osvedčení a strážnej služby námorníkov, 1978 (STCW 78), — Dohovor o medzinárodných Pravidlách pre zabránenie zrážkam na mori, 1972 (Colreg 72), — Medzinárodný dohovor o meraní tonáže lodí, 1969 (ITC 69), — Dohovor o obchodnom loďstve (Minimálne štandardy), 1976 (ILO č. 147), — Medzinárodný dohovor o občianskoprávnej zodpovednosti za škody spôsobené znečistením ropou (CLC 92), spolu s protokolmi a zmenami k týmto dohovorom a príslušnými právne záväznými kódexmi ►M5 platné v ich aktualizovanom znení ◄ .

2. „MOU“ znamená Memorandum o porozumení o prístavnej štátnej kontrole, podpísané v Paríži 26. januára 1982 ►M5 v ich aktualizovanom znení ◄ .

▼B

3. „Loď“ znamená akékoľvek námorné plavidlo, na ktoré sa vzťahuje jeden alebo viac dohovorov a ktoré sa plaví pod vlajkou inou ako prístavného štátu.

4. „Zariadenie na šírom mori“ znamená pevnú alebo plávajúcu plošinu, ktorá pracuje na alebo nad kontinentálnym šelfom členského štátu.

5. „Inšpektor“ znamená zamestnanca verejného sektora alebo inú osobu, ktorá je náležite poverená príslušným orgánom členského štátu vykonávať prístavné štátne kontroly a je zodpovedná tomuto orgánu.

6. „Kontrola“ znamená návštevu na palube lodi s cieľom kontroly platnosti príslušných osvedčení a iných dokumentov a stavu lode, jej zariadenia a posádky ako aj životných a pracovných podmienok posádky.

7. „Detailnejšia kontrola“ znamená kontrolu lode, jej zariadenia a posádky ako celku, alebo prípadne jej častí, ktoré sú predmetom hĺbkovej kontroly podľa okolností stanovených v článku 6 ods. 3, ktorá pokrýva konštrukciu lode, jej zariadenie, obsadenie posádkou, životné a pracovné podmienky a súlad s postupmi lodnej prevádzky.

8. „Rozšírená kontrola“ znamená kontrolu stanovenú v článku 7.

9. „Zadržanie“ znamená formálny zákaz pokračovania plavby lode, ktorý je spôsobený zistenými závadami, ktoré samostatne alebo spolu robia loď neschopnú pre plavbu na mori.

10. „Zastavenie činnosti“ znamená formálny zákaz pokračovania činnosti lode, ktorý je spôsobený zistenými závadami, ktoré by samostatne alebo spolu znamenali ohrozenie pokračujúcej plavby.

Článok 3

Rozsah

1. Táto smernica platí pre akúkoľvek loď a jej posádku:

— zastavujúcu v prístave členského štátu alebo zariadení na šírom mori, alebo

— zdvíhajúcu kotvu v takomto prístave alebo pri takomto zariadení.

Nič v tomto článku nevplýva na práva zákroku, ktoré prináleží členskému štátu podľa príslušných medzinárodných dohovorov.

2. V prípade lodí s celkovou tonážou pod 500, členský štát uplatní tie požiadavky príslušných dohovorov, ktoré sú platné a prijme také nevyhnutné opatrenia, v rozsahu, v ktorom dohovor neplatí, na zaistenie toho, aby lode neboli zreteľne rizikové pre bezpečnosť, zdravie alebo životné prostredie. Pri uplatnení tohto odseku sa členské štáty riadia prílohou 1 k MOU.

3. Ak sa kontroluje loď, ktorá pláva pod vlajkou štátu, ktorý nie je zmluvnou stranou dohovoru, členské štáty zaistia, že zaobchádzanie s takouto loďou a jej posádkou nie je priaznivejšie ako zaobchádzanie s loďou, ktorá pláva pod vlajkou štátu, ktorý je zmluvnou stranou tohto dohovoru.

4. Rybárske plavidlá, vojnové lode, námorné pomôcky, drevené lode jednoduchej konštrukcie, vládne lode používané na neobchodné ciele a jachty, ktoré neobchodujú sú vylúčené z rozsahu tejto smernice.

▼M4

Článok 4

Kontrolný orgán

Členské štáty si zachovajú vhodné národné námorné správy s potrebným počtom pracovníkov, najmä kvalifikovaných inšpektorov, ďalej nazvané ako „príslušné orgány“, pre potreby kontroly lodí a podniknú všetky primerané opatrenia, ktoré sú potrebné k zabezpečovaniu plnenia povinností príslušných orgánov, tak ako je to stanovené touto smernicou.

▼B

Článok 5

Kontrolné záväzky

▼M4

1. Celkový počet kontrol lodí uvedených v odseku 2 a článku 7, ktorý má každoročne vykonať príslušný orgán každého členského štátu, musí zodpovedať minimálne 25 % priemerného ročného počtu jednotlivých lodí, ktoré vstúpili do jeho prístavov, vypočítaného na základe troch posledných kalendárnych rokov, pre ktoré je k dispozícii štatistika.

2.

a) Príslušný orgán na základe ustanovení článku 7a zabezpečí, aby sa kontrola v súlade s článkom 6 uskutočnila na každej lodi, ktorá nepodlieha rozšírenej kontroly s faktorom priority väčším ako 50 v informačnej databáze Sirenac, ak od poslednej kontroly, ktorá bola vykonaná v prístave v regióne MOU, uplynula doba aspoň jedného mesiaca.

b) Príslušné orgány určia poradie priorít pri výbere iných lodí na kontrolu takto: — prvé lode, ktoré sa majú vybrať na kontrolu, budú lode uvedené v prílohe 1, časť I, bez ohľadu na ich faktor priority, — lode uvedené v prílohe 1, časť II sa zvolia v zostupnom poradí, v závislosti od poradia priorít vyplývajúcich z hodnoty ich faktora priority uvedeného v informačnom systéme Sirenac.

3. Členské štáty sa zdržia kontroly lodí, ktoré boli kontrolované niektorým členským štátom v priebehu predchádzajúcich šiestich mesiacov, za predpokladu, že:

— loď nie je uvedená v zozname v prílohe I,

— neboli hlásené žiadne nedostatky po predchádzajúcej kontrole,

— neexistujú žiadne jasné dôvody na vykonanie kontroly,

— loď nie je zahrnutá do odseku 2 písm. a).

▼B

4. Ustanovenia odseku 3 neplatia pre žiadne prevádzkové kontroly, ktoré sú osobitne stanovené v dohovore.

5. Členské štáty a Komisia spolupracujú pri vypracovávaní zásad a praktík pre efektívnejšie určovanie pravdepodobného výskytu závad lodí.

Akákoľvek ďalšia zmena a doplnok k tomuto článku, s výnimkou údajov o 25 % v odseku 1, sa vykoná v súlade s ustanoveniami článku 19.

Článok 6

Kontrolný postup

1. Príslušný orgán zabezpečí, že inšpektor minimálne:

a) skontroluje platnosť osvedčení a dokumentov uvedených v prílohe II;

b) sa presvedčí o celkovom stave lode, vrátane strojovne, ubytovania a vrátane hygienických podmienok.

2. Inšpektor môže preveriť všetky príslušné osvedčenia a dokumenty iné ako sú tie uvedené v prílohe II, ktoré sa majú uchovávať na palube v súlade s dohovorom.

3. Kedykoľvek, ak sú jasné dôvody pre konštatovanie po kontrole uvedenej v odsekoch 1 a 2, že stav lode, jej zariadenia alebo posádky dostatočne nespĺňajú príslušné požiadavky dohovoru, vykoná sa detailnejšia kontrola, vrátane ďalšej kontroly súladu s požiadavkami lodnej prevádzky.

„Jasné dôvody“ existujú vtedy, ak inšpektor nájde dôkaz, ktorý podľa jeho profesionálneho úsudku oprávňuje podrobnejšiu inšpekciu lode, jej zariadenia alebo jej posádky.

Príklady „jasných dôvodov“ sú uvedené v prílohe III.

4. Dodržujú sa aj príslušné postupy a usmernenia pre kontrolu lodí stanovené v prílohe IV.

▼M4

Článok 7

Povinne rozšírená kontrola určitých lodí

1. Loď patriaca do kategórií uvedených v prílohe V, oddiel A sa podrobí rozšírenej kontrole po uplynutí 12 mesiacov od poslednej rozšírenej kontroly vykonanej v prístave signatárskeho štátu MOU.

2. Ak je takáto loď vybraná na kontrolu v súlade s článkom 5 ods. 2 písm. b), bude vykonaná rozšírená kontrola. Môže sa však vykonať kontrola v súlade s článkom 6 v období medzi dvoma rozšírenými kontrolami.

3.

a) Prevádzkovateľ alebo kapitán lode, na ktorú sa vzťahuje odsek 1, oznámi príslušnému orgánu členského štátu všetky informácie uvedené v zozname v prílohe V, oddiel B, o každom prístave, ktorý navštívila po uplynutí doby 12 mesiacov od poslednej rozšírenej prehliadky. Túto informáciu poskytne aspoň tri dni pred predpokladaným časom príchodu do prístavu alebo pred opustením predchádzajúceho prístavu, ak je predpoklad, že plavba nepotrvá viac, ako tri dni.

b) Každá loď, ktorá nie je v súlade s písmenom a), sa podrobí rozšírenej kontrole v prístave určenia.

4. Členské štáty na základe článku 7a zabezpečia, aby sa na lodi, na ktorú sa vzťahuje odsek 3 a ktorá má faktor priority 7 alebo viac, vykonala rozšírená kontrola v prvom prístave, ktorý navštívi po uplynutí 12 mesiacov od poslednej rozšírenej kontroly.

V prípadoch, keď členské štáty nie sú schopné načas rozšíriť svoju kapacitu, aby vykonali všetky ďalšie požadované kontroly, najmä z dôvodu problémov spojených s náborom a školením inšpektorov, členské štáty budú môcť postupne vybudovať svoj inšpekčný servis do 1. januára 2003. Pre prístav Rotterdam sa toto obdobie môže predĺžiť o 6 mesiacov. Komisia upovedomí členské štáty a Európsky parlament o každom takomto predĺžení.

5. Rozšírená kontrola sa vykoná v súlade s postupmi uvedenými v prílohe V, oddiel C.

6. Ak je riziko, že dodatok alebo návrh dodatku k MOU môže oslabiť rozsah záväzku na rozšírenú kontrolu podľa tohto článku, Komisia bezodkladne predloží výboru zriadenému podľa článku 18 návrh opatrení s cieľom nového zavedenia hodnôt faktorov priority zosúladených s cieľmi tejto smernice.

▼M4

Článok 7a

Postup v prípade, keď nie je možné kontrolovať určité lode

1. V prípadoch, keď z prevádzkových dôvodov členský štát nie schopný vykonať kontrolu lode s faktorom priority viac ako 50 podľa článku 5 ods. 2 písm. a), alebo právne záväznú rozšírenú kontrolu podľa článku 7 ods. 4, členský štát bude bezodkladne informovať systém Sirenac o tom, že sa táto kontrola neuskutočnila.

2. Tieto prípady sa oznámia Komisii v šesťmesačných intervaloch spolu s dôvodmi, prečo sa nevykonala kontrola na zúčastnených lodiach.

3. V priebehu každého kalendárneho roka takéto nevykonania kontroly nepresiahnu 5 % priemerného ročného počtu jednotlivých lodí určených na kontrolu podľa odseku 1, ktoré stoja v prístavoch členského štátu, čo sa vypočíta na základe troch posledných kalendárnych rokov, ku ktorým sú k dispozícii štatistické údaje.

4. Lode uvedené v odseku 1 podliehajú kontrole podľa článku 5 ods. 2 písm. a) alebo povinnej rozšírenej kontrole podľa článku 7 ods. 4, v nasledujúcom prístave Spoločenstva.

5. Päťpercentný podiel uvedený v odseku 3 bude zmenený do 22. júla 2008 postupom podľa článku 19, ak to bude vhodné na základe hodnotenia Komisie.

Článok 7b

Opatrenia na zamietnutia prístupu týkajúce sa určitých lodí

1. Členský štát zabezpečí, aby bol lodi patriacej do kategórii uvedených v prílohe XI, oddiel A zamietnutý prístup do jej prístavov, s výnimkou situácií uvedených v článku 11 ods. 6, ak loď:

buď: — pláva pod vlajkou štátu, ktorý je na čiernom zozname uverejnenom vo výročnej správe MOU, a — bola viac než dvakrát zadržaná v priebehu predchádzajúcich 24 mesiacov v prístave signatárskeho štátu MOU,

alebo: — pláva pod vlajkou štátu, ktorý je uvedený ako „veľmi vysoko rizikový“ alebo „vysoko rizikový“ na čiernom zozname uverejnenom vo výročnej správe MOU, a — bola viac než raz zadržaná v priebehu predchádzajúcich 36 mesiacov v prístave signatárskeho štátu MOU.

Zamietnutie vstupu platí okamžite po tom, ako loď získa povolenie na opustenie prístavu, v ktorom sa podrobila, podľa primeranosti, druhému alebo tretiemu zadržaniu.

2. Na účely odseku 1 členské štáty dosiahnu súlad s postupmi určenými v prílohe XI, oddieli B.

3. Pri uplatnení tohto článku Komisia každých šesť mesiacov uverejní informácie týkajúce sa lodí, ktorým bol zamietnutý vstup do prístavov spoločenstva.

▼M4

Článok 8

Správa o kontrole kapitánovi

Po ukončení kontroly, detailnejšej kontroly, alebo rozšírenej kontroly, inšpektor vypracuje správu v súlade s článkom IX. Kópiu inšpekčnej správy poskytne kapitánovi lode.

▼B

Článok 9

Náprava a zadržanie

▼M4

1. Príslušný orgán sa uistí, že všetky nedostatky potvrdené alebo odhalené kontrolou, podľa článku 5 ods. 2 a článku 7 sú odstránené alebo sa odstránia v súlade s dohovormi.

▼B

2. V prípade závad, ktoré sú zjavne riskantné pre bezpečnosť, zdravie alebo životné prostredie, príslušný orgán prístavu štátu, v ktorom sa vykonáva kontrola lode, zabezpečí zadržanie lode alebo zastavenie činnosti, v priebehu ktorej sa objavili závady. Zadržiavací príkaz alebo zastavenie činnosti sa nezrušia, pokiaľ nie je nebezpečenstvo odstránené alebo pokiaľ príslušný orgán nestanoví, že loď môže za predpokladu akýchkoľvek podmienok pokračovať v plavbe alebo v činnosti bez rizika bezpečnosti, zdravia cestujúcich alebo posádky, prípadne ohrozenia iných lodí a bez nezdôvodniteľnej hrozby poškodenia morského životného prostredia.

▼M4

3. Inšpektor pri výkone svojho profesionálneho posudku o tom, či loď má alebo nemá byť zadržaná, použije kritériá uvedené v prílohe VI. V tejto súvislosti bude loď zadržaná, ak nebude vybavená funkčným systémom záznamu údajov o plavbe, keď je jeho použitie povinné v súlade s prílohou XII. Ak sa tento nedostatok nedá ľahko odstrániť v prístave zadržania, príslušný orgán môže povoliť, aby loď pokračovala do najbližšieho možného prístavu, kde nedostatok bude môcť odstrániť alebo požiadať, aby bol nedostatok odstránený najneskôr do 30 dní. Na tieto účely sa budú uplatňovať postupy uvedené článku 11.

▼B

4. Vo výnimočných prípadoch, keď celkový stav lode je zjavne neštandardný, môže príslušný orgán prerušiť vykonávanie kontroly tejto lode, pokiaľ zodpovedné strany podstúpia nevyhnutné opatrenia pre zabezpečenie súladu s príslušnými požiadavkami dohovorov.

▼M4

5. V prípade, že kontroly podľa článku 5 ods. 2 a článku 7 dajú podnet na zadržanie, príslušný orgán okamžite písomne informuje spolu so správou o kontrole správu štátu, pod vlajkou ktorého je loď oprávnená plávať (v ďalej ako „vlajková správa“), alebo ak to nie je možné, konzula, alebo v čase jeho neprítomnosti, najbližšieho diplomatického zástupcu tohto štátu, o všetkých okolnostiach, za ktorých sa zásah považoval za nevyhnutný. Okrem toho, keď to bude relevantné, budú tiež upovedomení menovaní kontrolóri alebo uznané organizácie zodpovedajúce za vydanie osvedčení o triede alebo osvedčenie vydané v mene vlajkového štátu v súlade s medzinárodnými dohovormi.

▼B

6. Ustanovenia tejto smernice nemajú dopad na dodatočné požiadavky dohovorov o oznamovacích a spravodajských postupoch vo vzťahu k štátnej prístavnej kontrole.

7. Pri vykonávaní štátnej prístavnej kontroly podľa tejto smernice sa vynaloží všetko úsilie na to, aby sa zabránilo neoprávnenému zadržaniu alebo omeškaniu lode. Ak sa loď neoprávnene zadrží alebo omešká, majiteľ alebo prevádzkovateľ je oprávnený na odškodné za akékoľvek utrpené straty alebo škody. V akomkoľvek prípade údajného neoprávneného zadržania alebo omeškania, bremeno dôkazu spočíva na vlastníkovi alebo prevádzkovateľovi lode.

▼M1

Článok 9a

Postup uplatniteľný v prípade absencie osvedčení ISM

1. Keď kontrola zistí, že kópie dokumentov zhody alebo osvedčenia o riadení bezpečnej prevádzky, vydaných podľa Medzinárodného kódexu pre bezpečné riadenie lodí a ochranu pred znečistením (kódex ISM), chýbajú na palubách lodí, na ktoré je v rámci spoločenstva v dobe kontroly uplatniteľný kódex ISM, príslušné orgány zabezpečia zadržanie takýchto lodí.

2. Ak okrem absencie dokumentácie uvedenej v odseku 1 kontrola nezistí žiadne ďalšie nedostatky oprávňujúce zadržanie, môžu príslušné orgány zrušiť príkaz na zadržanie, aby sa vyhli kongescii v prístave. Kedykoľvek sa prijme takéto rozhodnutie, príslušné orgány ihneď o tom informujú príslušné orgány iných členských štátov.

3. Členské štáty prijmú opatrenia potrebné na to, aby všetky lode oprávnené opustiť prístav v členskom štáte za okolností uvedených v odseku 2, mali zakázaný prístup do všetkých prístavov spoločenstva, s výnimkou prípadov uvedených v článku 11 ods. 6, až do doby, kým vlastník alebo prevádzkovateľ lode nepreukáže k spokojnosti príslušných orgánov členského štátu, v ktorom bola loď zadržaná, že loď má platné osvedčenie vydané podľa kódexu ISM. Keď sa zistia nedostatky, uvedené v článku 9 ods. 2, ktoré sa nemôžu odstrániť v prístave zadržania, platia aj príslušné ustanovenia článku 11.

▼B

Článok 10

Právo odvolať sa

▼M4

1. Vlastník alebo prevádzkovateľ lode alebo jeho zástupca v členskom štáte má právo odvolať sa proti rozhodnutiu príslušného orgánu o zadržaní alebo zamietnutí vstupu. Odvolanie nespôsobí pozastavenie zadržania alebo zamietnutia vstupu.

▼B

2. Členské štáty na tento účel ustanovia a udržujú príslušné postupy v súlade s ich vnútroštátnym právnym poriadkom.

3. Príslušný orgán riadne informuje kapitána lode, podľa odseku 1, o práve odvolať sa.

Článok 11

Dohľad nad kontrolami a zadržaním

1. V prípade, ak závady nemôžu byť odstránené v prístave kontroly, príslušný orgán členského štátu môže povoliť danej lodi odplávať do najbližšej vhodnej dostupnej opravnej lodenice, ktorú vyberie kapitán a príslušný orgán, za predpokladu, že sú dodržané podmienky určené príslušným orgánom vlajkového štátu a schválené členským štátom. Takéto podmienky zabezpečia, že loď môže pokračovať v plavbe bez toho, aby ohrozila bezpečnosť a zdravie cestujúcich alebo posádky, bezpečnosť iných lodí a bez neprimeranej hrozby poškodenia morského životného prostredia.

2. V prípadoch uvedených v odseku 1 príslušný orgán členského štátu oznámi všetky podmienky cesty príslušnému orgánu štátu, kde sa v kontrolnom prístave nachádza opravná lodenica, orgánom uvedeným v článku 9 ods. 5 a prípadne akýmkoľvek iným orgánom.

3. Oznámenie strán uvedených v odseku 2 je v súlade s prílohou 2 k MOU.

Príslušný orgán členského štátu, ktorý prijíma takúto informáciu, informuje upozorňujúci orgán o prijatých opatreniach.

4. Členské štáty prijmú opatrenia, aby lodiam uvedeným v odseku 1, ktoré vyplávajú na more:

i) bez splnenia podmienok určených príslušným orgánom ktoréhokoľvek členského štátu v prístave kontroly; alebo,

ii) ktoré odmietnu splniť platné požiadavky dohovorov nevstúpením do určenej opravnej lodenice

bolo odmietnuté povolenie k vstupu do akéhokoľvek prístavu spoločenstva, pokiaľ majiteľ alebo prevádzkovateľ nepredloží príslušnému orgánu členského štátu, v ktorom bola loď označená ako nedostatočná, uspokojivý dôkaz o tom, že loď plne spĺňa všetky platné požiadavky dohovorov.

5. V prípadoch uvedených v odseku 4 bod i) príslušný orgán členského štátu, v ktorom bola loď označená ako nevyhovujúca, okamžite upozorní príslušné orgány všetkých ostatných členských štátov.

V prípadoch uvedených v odseku 4 bod ii) príslušný orgán členského štátu, v ktorom sa nachádza opravná lodenica, okamžite upozorní príslušné orgány všetkých ostatných členských štátov.

Pred odmietnutím vstupu môže členský štát zažiadať o uskutočnenie porád s vlajkovými úradmi dotknutej lode.

6. Napriek ustanoveniam odseku 4 môže byť povolený vstup do určitého prístavu príslušným orgánom tohto prístavného štátu v prípade vyššej moci alebo zanedbateľných obáv o bezpečnosť alebo zníženia alebo minimalizovania rizika znečistenia alebo opravenia závad, a to uskutočnením zodpovedajúcich opatrení na uspokojenie príslušného orgánu členského štátu vlastníkom, prevádzkovateľom alebo kapitánom lode pre zabezpečenie bezpečného vstupu.

Článok 12

Odborný profil inšpektorov

1. Kontroly vykonávajú len inšpektori, ktorí spĺňajú kvalifikačné kritériá uvedené v prílohe VII.

2. V prípade, že znalecký posudok nemôže byť zabezpečený príslušným orgánom prístavného štátu, inšpektorovi tohto príslušného orgánu môže pomáhať akákoľvek osoba s požadovanou odbornou znalosťou.

3. Inšpektori, ktorí vykonávajú prístavnú štátnu kontrolu a osoby, ktoré im pomáhajú, nemajú žiadne obchodné záujmy ani v prístave kontroly, ani na kontrolovanej lodi a naviac inšpektori nie sú zamestnaní ani nevykonávajú prácu v mene mimovládnych organizácií, ktoré vydávajú zákonné a klasifikačné osvedčenia, alebo ktoré vykonávajú znalecký posudok nevyhnutný pre vydávanie týchto osvedčení lodiam.

4. Každý inšpektor vlastní osobný preukaz vo forme identifikačnej karty, ktorú vydal príslušný orgán v súlade s vnútroštátnym právnym poriadkom a ktorá uvádza, že inšpektor je poverený vykonávaním kontrol.

Spoločný model takejto identifikačnej karty sa stanoví v súlade s postupom, ktorý je uvedený v článku 19.

Článok 13

Správy lodivodov a prístavných orgánov

1. Lodivodi členských štátov zaoberajúci sa navádzaním lodí do prístaviska alebo ich vyvedením z prístaviska alebo zamestnaní na lodiach plávajúcich do prístavu v členskom štáte okamžite informujú príslušný orgán prístavného alebo prípadne pobrežného štátu o zistení závad pri bežnom vykonávaní ich zvyčajných povinností, ktoré môžu ohroziť bezpečné navádzanie lode alebo ktoré môžu predstavovať hrozbu poškodenia morského životného prostredia.

2. Ak prístavné orgány pri vykonávaní ich zvyčajných povinností zistia závady, ktoré môžu ohroziť bezpečnosť lode alebo ktoré predstavujú hrozbu poškodenia morského životného prostredia, tieto orgány okamžite informujú príslušný orgán dotyčného prístavného štátu.

Článok 14

Spolupráca

1. Každý členský štát prijme ustanovenia na zabezpečenie spolupráce medzi ich príslušnými orgánmi, prístavnými orgánmi a ostatnými príslušnými orgánmi alebo obchodnými organizáciami s cieľom získania všetkých príslušných informácií o lodiach vstupujúcich do ich prístavov.

▼M4

2. Členské štáty budú dodržiavať opatrenia zabezpečujúce výmenu informácií a spoluprácu medzi svojim príslušným orgánom a príslušnými orgánmi všetkých ostatných členských štátov a budú udržiavať vytvorené prevádzkové spojenie medzi svojím príslušným orgánom, Komisiou a informačným systémom Sirenac, zriadeným v St. Malo vo Francúzsku.

Na účely vykonania kontrol podľa článku 5 ods. 2 a článku 7 inšpektori využijú verejné a súkromné databázy týkajúce sa kontroly lode, ktoré sú dostupné cez informačný systém Equasis.

▼B

3. Informácie uvedené v odseku 2 sú tie, ktoré sú stanovené v prílohe 4 k MOU a tie, ktoré sú požadované v záujme súladu s článkom 15 tejto smernice.

▼M3

Článok 15

Uvoľňovanie informácií

1. Príslušné orgány každého členského štátu uskutočnia potrebné opatrenia, aby zabezpečili minimálne mesačné uverejňovanie informácií uvedených v zozname podľa časti 1 prílohy VIII, týkajúcich sa lodí zadržaných alebo lodí, ktorým bol odmietnutý prístup do prístavu tohto členského štátu počas predchádzajúceho mesiaca.

▼M4

2. Informácie uvedené v prílohe VIII, časti I a II a informácie o zmenách, dočasných pozastaveniach a zrušeniach triedy podľa článku 15 ods. 3 smernice 94/57/ES, sú k dispozícii v databáze Sirenac. Uverejnia sa čo najskôr po skončení kontroly alebo po zrušení zadržania cez informačný systém Sirenac.

▼M3

3. Členské štáty a Komisia spolupracujú, aby vytvorili vhodné technické opatrenia uvedené v odseku 2.

4. Informačný systém Sirenac sa podľa potreby mení a dopĺňa, aby sa vykonali vyššie uvedené požiadavky.

▼M4

5. Ustanovenia tohto článku nemajú dopad na vnútroštátne právne predpisy o ručení.

▼B

Článok 16

Náhrada nákladov

1. Ak by kontroly uvedené v článkoch 6 a 7 potvrdili alebo odhalili závady vo vzťahu k požiadavkám dohovoru, ktorý oprávňuje na zadržanie lode, tak všetky náklady spojené s kontrolou v akomkoľvek zvyčajnom účtovnom období hradí vlastník lode alebo prevádzkovateľ alebo jeho zástupca v prístavnom štáte.

2. Všetky náklady týkajúce sa kontrol vykonaných príslušným orgánom členského štátu podľa ustanovení článku 11 ods. 4 hradí vlastník alebo prevádzkovateľ lode.

▼M4

2a. V prípade zadržania plavidla z dôvodu chýb alebo nedostatku platných osvedčení určených v článku 9 a v prílohe VI, všetky náklady spojené so zadržaním v prístave znáša vlastník alebo prevádzkovateľ lode.

▼B

3. Zadržanie sa nepreruší, pokiaľ nebudú uhradené všetky poplatky alebo pokiaľ nebola zložená dostatočná záruka náhrady týchto nákladov.

▼M4

Článok 17

Údaje na monitorovanie vykonávania

Členské štáty poskytnú Komisii informácie uvedené v prílohe X v časových intervaloch, ktoré sú v tejto prílohe uvedené.

Článok 18

Regulačný výbor

▼M5

1. Komisii bude pomáhať Výbor pre bezpečnosť na mori a pre zabránenie znečisťovaniu z lodí (COSS), ustanovený podľa článku 3 nariadenia Európskeho parlamentu a Rady (ES) č. 2099/2002 z 5. novembra 2002, ktorým sa ustanovuje Výbor pre bezpečnosť na mori a pre zabránenie znečisťovaniu z lodí (COSS) ( 6 ).

▼M4

2. Ak je odkaz na tento odsek, uplatňujú sa články 5 a 7 rozhodnutia 1999/468/ES so zreteľom na ustanovenia jeho článku 8.

Doba určená v článku 5 ods. 6 rozhodnutia 1999/468/ES je stanovená na tri mesiace.

3. Výbor prijme svoj rokovací poriadok.

▼B

Článok 19

Postup zavádzania zmien a doplnkov

▼M4

Táto smernica môže byť zmenená a doplnená bez rozšírenia svojej pôsobnosti v súlade s postupom uvedeným v článku 18 ods. 2, aby:

a) prispôsobila povinnosti uvedené v článku, 5 okrem čísla 25 % uvedeného v jeho odseku 1, v článkoch 6, 7, 7a, 7b, 8, 15 a 17 a v prílohách, ku ktorým sa vzťahujú tieto články, na základe skúseností získaných pri vykonávaní tejto smernice berúc do úvahy vývoj v MOU;

▼B

b) prispôsobenia príloh s cieľom brať do úvahy zmeny a doplnky, ktoré nadobudli platnosť v dohovoroch, protokoloch, zákonoch a rezolúciách príslušných medzinárodných organizácií a MOU;

▼M5

c) aktualizovania zoznamu medzinárodných dohovorov uvedených v článku 2 ods. 1, ktoré sú relevantné na účely tejto smernice.

▼M5

Zmeny a doplnenia medzinárodných nástrojov uvedených v článku 2 sa môžu vylúčiť z rozsahu pôsobnosti tejto smernice podľa článku 5 nariadenia (ES) č. 2099/2002.

▼M4

Článok 19a

Sankcie

Členské štáty určia systém sankcií za porušovanie vnútroštátnych právnych predpisov schválených na základe tejto smernice a podniknú všetky potrebné opatrenia, aby sa zaistilo, že sa tieto sankcie budú uplatňovať. Tieto sankcie budú účinné, primerané a odrádzajúce.

▼B

Článok 20

Vykonateľnosť

1. Členský štát prijme zákony, iné právne predpisy a správne opatrenia, ktoré sú nevyhnutné pre vykonanie tejto smernice najneskôr do 30. júna 1996 a okamžite o tom informujú Komisiu.

2. Ak členský štát prijme tieto opatrenia, obsahujú odkaz na túto smernicu alebo sú sprevádzané takýmto odkazom o jej oficiálnom uverejnení. Spôsob, akým sa takýto odkaz urobí, stanovia členské štáty.

3. Členský štát zašle Komisii text ustanovení vnútroštátnych právnych predpisov, ktoré prijali v oblasti upravenej touto smernicou.

▼M4

4. Komisia okrem toho pravidelne informuje Európsky parlament a Radu o pokroku pri vykonávaní smernice v rámci členských štátov.

▼B

Článok 21

Táto smernica nadobúda účinnosť dvadsiaty deň po jej uverejnení.

Článok 22

Táto smernica je adresovaná členským štátom.

▼M2









PRÍLOHA I

LODE POVAŽOVANÉ ZA PRIORITNÉ PRE KONTROLU

(ako je uvedené v článku 5 ods. 2)

I. Prvoradé faktory Bez ohľadu na hodnotu faktora priority, sa nasledovné lode považujú za lode, ktoré sú pre účely kontroly prioritné. 1. Lode, o ktorých nedostatkoch podali lodivodi alebo správy prístavu správy a tieto nedostatky môžu nepriaznivo ovplyvniť bezpečnosť plavby (podľa smernice Rady 93/75/EHS a článku 13 tejto smernice). 2. Lode, ktoré nespĺňajú povinnosti stanovené smernicou Rady 93/75/EHS. 3. Lode, ktoré boli predmetom správy alebo oznámenia iného členského štátu. 4. Lode, ktoré boli predmetom správy alebo sťažnosti kapitána, člena posádky alebo inej osoby alebo organizácie a ktoré majú oprávnený záujem na bezpečnej prevádzke lode, životných alebo pracovných podmienkach na palube lodí alebo na ochrane pred znečistením, pokiaľ príslušný členský štát nepovažuje správu alebo sťažnosť za zjavne neodôvodnenú; identita osoby predkladajúcej správu alebo sťažnosť nesmie byť oznámená kapitánovi alebo vlastníkovi príslušnej lode. 5. Lode, ktoré: — sa na svojej plavbe do prístavu podieľali na zrážke, uviazli na plytčine alebo stroskotali, — boli obvinené z údajného porušenia predpisov o vypúšťaní alebo presakovaní škodlivých látok, — manévrovali nepravidelným alebo nebezpečným spôsobom, pri ktorom sa nedodržali opatrenia o trasách prijaté IMO alebo prax a postupy pri bezpečnej plavbe, alebo — boli prevádzkované tak, že to predstavovalo nebezpečenstvo pre osoby, majetok alebo životné prostredie. 6. Lode, ktoré boli z bezpečnostných dôvodov dočasne vyradené ►M3 alebo stiahnuté ◄ zo svojej triedy v predchádzajúcich šiestich mesiacoch.

▼M4

II. Celkový faktor priority Nasledujúce lode sa považujú za prioritné na kontrolu. 1. Lode, ktoré navštívia prístav členského štátu prvý raz, alebo prvý raz po 12 alebo viac mesiacoch. Pri uplatňovaní týchto kritérií budú brať členské štáty na zreteľ tie kontroly, ktoré boli vykonané členmi MOU. Ak chýbajú potrebné údaje na tento účel, členské štáty sa budú spoliehať na dostupné údaje Sirenac a skontrolujú tie lode, ktoré neboli registrované v databáze Sirenac po nadobudnutí platnosti 1. januára 1993. 2. Lode, na ktorých nevykonal prehliadku žiadny členský štát počas predchádzajúcich šiestich mesiacov. 3. Lode, ktorých štatutárne osvedčenie o lodnej konštrukcii a vybavení vydané v súlade s dohovormi a klasifikačné osvedčenia vydala organizácia, ktorá nie je uznaná podľa podmienok smernice Rady 94/57/ES. 4. Lode, ktoré plávajú pod vlajkou štátu, ktorý sa nachádza na čiernom zozname uverejnenom vo výročnej správe MOU. 5. Lode, ktoré dostali povolenie opustiť prístav členského štátu za určitých podmienok, ako sú: a) nedostatky, ktoré sa majú pred odchodom odstrániť; b) nedostatky, ktoré sa majú odstrániť v najbližšom prístave, v ktorom pristanú; c) nedostatky, ktoré sa majú odstrániť do 14 dní; d) nedostatky, na ktoré boli špecifikované iné podmienky. Ak sa uskutočnili opatrenia vzťahujúce sa k lodi a všetky nedostatky boli odstránené, berie sa to do úvahy. 6. Lode, ktorých nedostatky boli zaznamenané počas predchádzajúcej kontroly podľa počtu nedostatkov. 7. Lode, ktoré boli zadržané v predchádzajúcom prístave. 8. Lode, ktoré plávajú pod vlajkou štátu, ktorý neratifikoval všetky relevantné medzinárodné dohovory podľa článku 2 tejto smernice. 9. Lode klasifikované klasifikačnou spoločnosťou s nadpriemerným koeficientom nedostatkov. 10. Lode tried uvedených v prílohe V(A). 11. Lode staršie ako 13 rokov. Príslušný orgán zohľadní pri určovaní poradia priority na kontrolu uvedených lodí celkový cieľový faktor uvedený v informačnom systéme Sirenac podľa prílohy I, oddiel I, MOU. Vyšší cieľový faktor znamená vyššiu prioritu. Cieľový faktor je súčet použiteľných hodnôt cieľového faktora, ako je stanovené v rámci MOU. Body 5, 6 a 7 sa uplatňujú len pri kontrolách vykonaných za posledných 12 mesiacov. Celkový cieľový faktor nesmie byť nižší ako súčet hodnôt stanovených pre body 3, 4, 8, 9, 10 a 11. Na účely článku 7.4 však celkový cieľový faktor neberie do úvahy bod 10.

▼B









PRÍLOHA II

ZOZNAM OSVEDČENÍ A DOKUMENTOV

(podľa článku 6 ods. 1)

1. Medzinárodné osvedčenie o tonáži (1969).

2. — Osvedčenie o bezpečnosti osobnej lode, — Osvedčenie o bezpečnosti konštrukcie nákladnej lode, — Osvedčenie o bezpečnosti zariadenia nákladnej lode, — Osvedčenie o bezpečnosti rádiotelegrafu nákladnej lode, — Osvedčenie o bezpečnosti rádiotelefónie nákladnej lode, — Osvedčenie o bezpečnosti rádia nákladnej lode, ▼M3 — Osvedčenie o výnimke vrátane prípadného zoznamu nákladu, ▼B — Osvedčenie o bezpečnosti nákladnej lode.

3. Medzinárodné osvedčenie o spôsobilosti pre hromadnú prepravu skvapalnených plynov; — Osvedčenie o spôsobilosti pre hromadnú prepravu skvapalnených plynov.

4. Medzinárodné osvedčenie o spôsobilosti pre hromadnú prepravu nebezpečných chemikálií; — Osvedčenie o spôsobilosti pre hromadnú prepravu nebezpečných chemikálií.

5. Medzinárodné osvedčenie o zabránení znečistenia ropou.

6. Medzinárodné osvedčenie o zabránení znečistenia pri hromadnej preprave škodlivých skvapalnených látok.

7. Medzinárodné osvedčenie o nákladovej čiare ponoru (1966); — Medzinárodné osvedčenie o výnimke z nákladovej čiary ponoru.

8. Kniha záznamov o rope, časti I a II.

9. Kniha záznamov o náklade.

▼M4

10. Osvedčenie o bezpečnom obsadení námornej lode lodnou posádkou.

10a Osvedčenia vydané v súlade s dohovorom STCW.

▼B

11. Lekárske osvedčenie (pozri ILO dohovor č.73 týkajúci sa lekárskych vyšetrení námorníkov).

12. Informácie o stabilite.

▼M2

13. Kópia dokumentu zhody a osvedčenie vydané v súlade s Medzinárodným kódexom pre bezpečné riadenie lodí a ochranu pred znečistením (SOLAS, kapitola IX).

▼B

14. Osvedčenie o pevnosti trupu lode a strojných zariadení, ktoré bolo vydané príslušnou klasifikačnou spoločnosťou (vyžadované len v prípade, ak loď má svoju triedu u klasifikačnej spoločnosti).

▼M2

15. Dokument zhody so špecifickými požiadavkami na lode prepravujúce nebezpečný tovar.

16. Osvedčenie o bezpečnosti vysokorýchlostných lodí a povolenie na ich prevádzku.

17. Špeciálny súpis alebo zoznam nebezpečného tovaru alebo podrobný plán uloženia.

18. Lodný denník vzhľadom na záznamy testov a výcviku a denník pre záznamy kontrol a údržby záchranných zariadení a príslušenstva.

19. Osvedčenie bezpečnosti pre špeciálne lode.

20. Osvedčenie bezpečnosti pre mobilné pobrežné vŕtacie jednotky.

21. Pre všetky ropné cisternové lode záznam o monitorovaní vypúšťania a kontrolnom systéme pre poslednú plavbu so záťažou.

22. Inventárny zoznam, protipožiarny plán a u osobných lodí bezpečnostný plán v prípade poškodenia.

23. Núdzový plán v prípade ropnej nehody.

24. Vymeriavacie správy (pre lode na hromadný tovar a ropné cisternové lode).

25. Správy o predchádzajúcich kontrolách prístavnej štátnej kontroly.

26. U osobných lodí ro-ro, informácie o pomere A/A-max.

27. Dokument oprávňujúci na prepravu obilia.

28. Príručka pre zabezpečenie nákladu.

▼M3

29. Plán spracovania odpadu a kniha záznamov o odpade.

30. Pomocný rozhodovací systém pre kapitánov osobných lodí.

31. Kooperačný plán SAR pre osobné lode plávajúce na stanovených trasách.

32. Zoznam prevádzkových obmedzení pre osobné lode.

33. Podklady týkajúce sa vyváženia a stability lodí na hromadný tovar.

34. Nakládky a vykládky lodí na hromadný tovar.

▼M4

35. Osvedčenie o poistení alebo akákoľvek iná finančná záruka týkajúca sa občianskoprávnej zodpovednosti za škody spôsobené ropným znečistením (Medzinárodný dohovor o občianskej zodpovednosti za škody spôsobené ropným znečistením, 1992).

▼M2









PRÍLOHA III

PRÍKLADY „JASNÝCH DÔVODOV“ PRE VYKONANIE DETAILNEJŠEJ KONTROLY

(ako je uvedené v článku 6 ods. 3)

1. Lode identifikované v prílohe I, časti I a časti II, v bodoch II-3, II-4, II-5b, II-5c, ►M4 a II-8 ◄ .

2. Nesprávne vedenie denníka záznamov o nafte.

3. Počas overovania osvedčení a inej dokumentácie (pozri článok 6 ods. 1 písm. a) a ods. 2 boli zistené nepresnosti.

4. Indície, že členovia posádky nie sú schopní splniť požiadavky článku 8 smernice Rady 94/58/ES z 22. novembra 1994 o minimálnej úrovni výcviku námorníkov ( 7 ).

5. Dôkaz o tom, že manipulácia s nákladom a iné práce na palube sa nevykonávali bezpečným spôsobom alebo podľa smerníc IMO, napríklad obsah kyslíka v hlavnom vedení inertného plynu do cisterien prekročil predpísanú maximálnu úroveň.

6. Kapitán ropnej cisternovej lode nemôže predložiť záznam o monitorovaní vypúšťania ropy a o kontrolnom systéme za poslednú plavbu so záťažou.

7. Chýbajúci aktualizovaný inventárny zoznam alebo členovia posádky nie sú si vedomí svojich povinnosti v prípade požiaru alebo príkazu na opustenie lode.

8. Vysielanie falošných núdzových signálov bez toho, aby boli následne odvolané.

9. Neprítomnosť dôležitého vybavenia alebo opatrení vyžadovaných dohovormi.

10. Neudržateľný stav hygieny na palube lode.

11. Indícia na základe celkového dojmu a pozorovania inšpektorov, že existujú vážne poškodenia alebo nedostatky týkajúce sa trupu alebo konštrukcie, ktoré môžu predstavovať riziko pre konštrukčnú celistvosť lode, jej vodotesnosť alebo odolnosť proti počasiu.

12. Informácia alebo dôkaz o tom, že kapitán alebo posádka nie sú oboznámení s hlavnými činnosťami na palube lode, ktoré sa týkajú bezpečnosti lodí alebo prevencie pred znečistením, alebo že také činnosti sa nevykonávali.









PRÍLOHA IV

POSTUPY PRI KONTROLE LODÍ

(ako je uvedené v článku 6 ods. 4)

1. Zásady bezpečnosti posádky (rezolúcia IMO A.481(XII) a prílohy, ktoré obsahujú Dokument o minimálnych požiadavkách na bezpečnosť posádky (príloha 1) a smernice o uplatňovaní zásad bezpečnosti posádky (príloha 2).

2. Ustanovenia Medzinárodného kódexu pre prepravu nebezpečného tovaru.

3. Uverejnenie Medzinárodnej organizácie práce (ILO) „kontrola pracovných podmienok na palube lode: smernice pre postup“.

4. Príloha 1 k Parížskemu MOU, „postupy prístavnej štátnej kontroly“.

▼M4









PRÍLOHA V

A. KATEGÓRIE LODÍ, KTORÉ SA PODROBUJÚ ROZŠÍRENEJ KONTROLE (podľa článku 7 ods. 1)

1. Tankery na prepravu plynu a chemikálií, staršie než 10 rokov, vek stanovený na základe dátumu stavby uvedeného v osvedčeniach o bezpečnosti lode.

2. Lode na hromadný náklad, staršie ako 12 rokov, vek stanovený na základe dátumu stavby v osvedčeniach o bezpečnosti lode.

3. Ropné tankery, ktoré majú hrubú priestornosť viac ako 3 000 ton a ktorých vek je viac ako 15 rokov a je stanovený podľa dátumu stavby uvedeného v osvedčeniach o bezpečnosti lode.

4. Osobné lode, staršie ako 15 rokov, iné než osobné lode uvedené v článku 2 písm. a) a b) smernice Rady 1999/35/ES z 29. apríla 1999 o povinných prehliadkach z hľadiska bezpečnej prevádzky pravidelných prevozných lodí ro-ro a prevádzky vysokorýchlostných osobných lodí ( 8 ).

B. INFORMÁCIE, KTORÉ SA MAJÚ OZNÁMIŤ PRÍSLUŠNÉMU ORGÁNU (podľa článku 7 ods. 3 písm. a))

A. meno lode,

B. vlajkový štát,

C. identifikačné číslo IMO, ak je uvedené,

D. hrubú priestornosť v tonách,

E. dátum stavby lode, ktorý je uvedený v osvedčeniach o bezpečnosti lode,

F. pre tankery: F.a. konfigurácia: jednodielny trup lode, jednodielny trup s oddelenými záťažovými nádržami (SBT), dvojitý trup lode, F.b. stav nákladných a záťažových nádrží: plné, prázdne, inertizované, F.c. objem a druh nákladu,

G. predpokladaný čas príchodu do prístavu určenia alebo stanovišťa lodivodov, podľa požiadaviek príslušného orgánu,

H. plánovaná doba kotvenia,

I. plánované činnosti v prístave určenia (nákladka, vykládka, iné),

J. plánované štatutárne prehliadkové kontroly a dôležité údržbárske a opravné práce, ktoré sa majú vykonať, kým je loď v prístave určenia.

C. POSTUPY TÝKAJÚCE SA ROZŠÍRENEJ KONTROLE URČITÝCH KATEGÓRIÍ LODÍ (podľa článku 7 ods. 5)

S výhradou k ich skutočnej realizovateľnosti alebo obmedzeniam týkajúcich sa bezpečnosti osôb, lode alebo prístavu, nasledovné body sa musia považovať aspoň za súčasť rozšírenej kontroly. Inšpektori si musia byť vedomí, že to môže ohroziť bezpečný výkon niektorých palubných činností, napr. manipuláciu s nákladom, ak sa počas týchto činností majú vykonať testy, na ktoré majú priamy vplyv.

1. LODE VŠEOBECNE (kategórie v oddieli A)

— Zastavenie a spustenie núdzového generátora,

— kontrola núdzového osvetlenia,

— činnosť núdzového protipožiarneho čerpadla s dvoma protipožiarnymi hadicami spojenými s hlavným protipožiarnym vedením,

— činnosť útorových čerpadiel,

— uzatváranie vodotesných dverí,

— spustenie jedného námorného záchranného člna na vodu,

— test núdzového zariadenia pre kotly, ventiláciu a palivové čerpadlá s diaľkovou obsluhou,

— testovanie kormidlového zariadenia vrátane pomocného kormidla,

— kontrola núdzového energetického zdroja pre rádiové vybavenie,

— kontrola a test separátora oleja a vody pre motorový priestor v možnom rozsahu.

2. TANKERY NA PREPRAVU PLYNU A CHEMIKÁLIÍ

Okrem bodov uvedených v časti 1 sa môžu za súčasť rozšírenej kontroly pre tankery na prepravu plynu a chemikálií považovať nasledovné body:

— monitorovanie nákladových nádrží a bezpečnostných zariadení týkajúce sa teploty, tlaku a výšky voľného priestoru,

— zariadenia na analýzu kyslíka a explozimetre vrátane ich kalibrácie. Dostupnosť chemického detekčného zariadenia (mechy) s primeraným počtom vhodných detekčných trubíc pre špecifický prepravovaný náklad,

— kabínové núdzové súpravy poskytujúce vhodné respirátory a prostriedky na ochranu očí pre každú osobu na palube (ak sú vyžadované na základe zoznamu predmetov podľa medzinárodného osvedčenia o spôsobilosti a osvedčenia o spôsobilosti na hromadnú prepravu nebezpečných chemikálií alebo skvapalnených plynov),

— kontrola, či prepravovaný tovar je uvedený na zozname podľa medzinárodného osvedčenia o spôsobilosti alebo osvedčenia o spôsobilosti na hromadnú prepravu nebezpečných chemikálií alebo skvapalnených plynov,

— stále protipožiarne zariadenia na palube, či sú penové, práškové, chemické, alebo iné podľa toho, čo vyžaduje prepravovaný tovar.

3. LODE NA HROMADNÝ NÁKLAD

Okrem bodov uvedených v oddieli 1 môžu sa za súčasť rozšírenej kontroly lodí na hromadný náklad považovať:

— možná korózia základov strojných zariadených inštalovaných na palube,

— možná deformácia a/alebo korózia krytov nakladacích otvorov,

— možné praskliny alebo lokálna korózia v priečnych prepážkach,

— prístup k podpalubným skladovým priestorom,

— overenie, že na palube sa nachádzajú nasledujúce dokumenty, ich preskúmanie a potvrdenie, že ich vlajkový štát alebo klasifikačná spoločnosť podpísali: — 1. správy z prehliadok konštrukcie, 2. správy hodnotiace stav, 3. správy o nameranej hrúbke, 4. popisný dokument uvedený v rezolúcii IMO A.744(18).

4. ROPNÉ TANKERY

Okrem bodov uvedených v oddieli 1 sa za súčasť rozšírenej kontroly ropných tankerov môžu považovať nasledovné body:

— stály palubný protipožiarny penový systém,

— protipožiarne vybavenie všeobecne,

— kontrola požiarnych prepážok v strojovni, v oddelení pre čerpadlá a v ubytovacích priestoroch,

— kontrola tlaku inertného plynu a obsahu kyslíka,

— záťažové nádrže: treba preskúšať aspoň jednu záťažovú nádrž v nákladovom priestore najprv z revíznej šachty/palubného vstupu a vstúpiť do nej, ak inšpektor stanoví jasné dôvody na ďalšiu kontrolu,

— overenie, že na palube sa nachádzajú nasledujúce dokumenty, ich preskúmanie a potvrdenie, že ich vlajkový štát alebo klasifikačná spoločnosť podpísali: — 1. správy z prehliadok konštrukcie lode, 2. správy hodnotiace stav. 3. správy o nameranej hrúbke, 4. popisný dokument podľa rezolúcie IMO A.744(18).

5. OSOBNÉ LODE, NA KTORÉ SA NEVZŤAHUJE SMERNICA 1999/35/ES

Okrem bodov uvedených v oddieli C 1 sa môžu tiež nasledujúce body považovať za súčasť rozšírenej kontroly osobných lodí:

— testovanie detekčných a poplašných požiarnych systémov,

— testovanie zatvárania protipožiarnych dverí,

— testovanie miestneho rozhlasu,

— protipožiarny výcvik, kde sa musia minimálne predviesť všetky súpravy protipožiarneho výstroja a musí sa ho zúčastniť časť obsluhujúcej posádky,

— praktické predvedenie, že kľúčoví členovia posádky sú oboznámení s havarijným plánom.

Ak sa to považuje za potrebné, môže kontrola so súhlasom kapitána alebo prevádzkovateľa lode pokračovať na ceste do prístavu alebo z prístavu členského štátu. Inšpektori nesmú prekážať v prevádzke lode, ani nesmú spôsobiť situáciu, pri ktorej by, podľa úsudku kapitána, mohlo dôjsť k ohrozeniu bezpečnosti cestujúcich, posádky a lode.

▼B









PRÍLOHA VI

KRITÉRIÁ PRE ZADRŽANIE LODE

(podl'a čl. 9 ods. 3)

Úvod

Pred určením, či závady zistené počas kontroly oprávňujú na zadržanie príslušnej lode, musí inšpektor uplatniť kritériá uvedené nižšie v oddieloch 1 a 2.

Oddiel 3 obsahuje príklady závad, ktoré samy o sebe môžu oprávňovať k zadržaniu príslušnej lode (pozri článok 9 ods. 3).

▼M2

Keď je dôvodom k zadržaniu lode jej poškodenie pri nehode, ktoré nastalo pri plavbe lode do prístavu, nevydáva sa žiadny príkaz na zadržanie za predpokladu, že:

1. rešpektovali sa požiadavky obsiahnuté v pravidle I/11c) SOLAS 74 týkajúce sa oznámenia vlajkovému štátu, menovanému inšpektorovi alebo uznanej organizácii zodpovednej za vydanie príslušného osvedčenia;

2. pred vstupom do prístavu, kapitán alebo vlastník poskytol orgánu prístavnej štátnej kontroly podrobné údaje o okolnostiach nehody a o spôsobenom poškodení, a informácie o požadovanom oznámení úradu vlajkového štátu;

3. k spokojnosti príslušného orgánu sa na lodi vykonávajú vhodné nápravné opatrenia; a

4. úrad zabezpečil, potom čo mu bolo oznámenie skončenie nápravnej akcie, že boli odstránené nedostatky, ktoré zjavne predstavovali riziko pre bezpečnosť, zdravie a životné prostredie.

▼B

1. Hlavné kritériá

Pri vykonávaní svojho odborného úsudku o tom, či sa loď má alebo nemá zadržať, musí inšpektor uplatňovať tieto kritériá:

Časový rozvrh:

Lode nespôsobilé pre pokračovanie v plavbe po mori musia byť zadržané po prvej kontrole bez ohľadu na to, ako dlho loď zostane v prístave.

Kritérium:

Loď je zadržaná, ak sú jej závady dostatočne závažné na to, aby inšpektor považoval za vhodné vrátiť sa a presvedčiť sa, či závady boli odstránené pred odplávaním lode.

Potreba návratu inšpektora na loď je merítkom závažnosti závad. Táto povinnosť však nevzniká v každom prípade. Znamená to, že orgán musí tým či oným spôsobom overiť, prednostne ďalšou návštevou, či závady boli odstránené pred odchodom lode.

2. Uplatnenie hlavných kritérií

Pri rozhodovaní o tom, či závady zistené na lodi sú dostatočne závažné, aby oprávňovali k zadržaniu lode, musí inšpektor posúdiť či:

1. loď má príslušnú platnú dokumentáciu;

2. loď má posádku požadovanú v Dokumente o minimálnom bezpečnom odsadení posádkou;

Počas kontroly inšpektor musí naviac posúdiť, či loď a/alebo posádka je schopná:

3. viesť loď bezpečne počas najbližšej cesty;

4. bezpečne manipulovať, prepravovať a kontrolovať podmienky nákladu počas najbližšej cesty;

5. bezpečne obsluhovať strojovňu počas najbližšej cesty;

6. udržiavať patričný chod a obsluhovanie lode počas najbližšej cesty;

7. účinne bojovať proti požiaru v ktorejkoľvek časti lode, ak to bude nevyhnutné počas najbližšej cesty;

8. urýchlene a bezpečne opustiť loď a zabezpečiť záchranu, ak bude treba počas najbližšej cesty;

9. zabraňovať znečisteniu životného prostredia počas najbližšej cesty;

10. udržiavať dostatočnú stabilitu počas najbližšej cesty;

11. udržiavať dostatočnú neporušenosť vodotesnosti počas najbližšej cesty;

12. naväzovať spojenie v tiesňových situáciách, ak to bude nevyhnutné počas najbližšej cesty;

13. poskytovať bezpečné a dobré zdravotné podmienky na lodi počas najbližšej cesty.

▼M4

14. v prípade nehody poskytnúť čo najviac informácií.

▼B

Ak je posudok na ktorúkoľvek z týchto položiek negatívny berúc do úvahy všetky zistené závady, loď musí byť striktne zadržaná. Kombinácia závad menej závažnej povahy môže takisto oprávňovať na zadržanie lode.

3. Pre potrebu inšpektora pri využívaní týchto usmernení nasleduje zoznam závad zoradených podľa príslušných dohovorov a/alebo kódexov, ktoré sú považované za závažné do tej miery, že môžu oprávňovať na zadržanie príslušnej lode. Tento list nie je úplným vymenovaním všetkých závad. ▼M2 Nedostatky, ktoré oprávňujú zadržanie v oblasti riadenej STCW 78, uvedené pod bodom 3.8 nižšie, sú však jedinými dôvodmi pre zadržanie lode podľa tohto dohovoru. ▼B 3.1. Všeobecne ►M4 Chýbajúce platné osvedčenia a dokumenty ◄ , ktoré sú požadované príslušnými právnymi listinami. Avšak lode, ktoré sa plavia pod vlajkou štátov, ktoré nie sú zmluvnými stranami dohovoru (príslušnej právnej listiny) alebo ktoré neuplatňujú iné príslušné právne listiny, nie sú oprávnené vlastniť osvedčenia stanovené dohovorom alebo inými príslušnými právnymi listinami. Preto samotná absencia požadovaných osvedčení by nemala byť dôvodom pre zadržanie týchto lodí; avšak uplatňovanie pravidla „už žiadne ďalšie výhody“ si pred vyplávaním lode vyžaduje podstatnú zhodu s ustanoveniami. 3.2. Oblasti podľa Dohody Solas (Odkazy sú uvedené v zátvorkách) 1. Porucha riadnej činnosti pohonu lodi a ostatných základných strojov, ako aj elektrických zariadení. 2. Nedostatočná čistota strojovne, nadmerné množstvo zmesí oleja a vody v podpalubiach, izolácia trubiek, vrátane výfukového potrubia v strojovni znečisteného olejom, nesprávna činnosť a usporiadanie podpalubných čerpadiel. 3. Porucha riadnej činnosti núdzového generátora, osvetlenia, batérii a poistiek. 4. Porucha riadnej činnosti hlavného a pomocného riadiaceho zariadenia lode. 5. Absencia, nedostatočná kapacita alebo vážne poškodenie osobných záchranných pomôcok, záchranných člnov a spúšťacích zariadení. 6. Absencia, nesúlad alebo podstatné poškodenie požiarneho detekčného systému, požiarnych hlásičov, protipožiarneho vybavenia, pevných zariadení na likvidáciu požiaru, ventilačných prieduchov, požiarnych spŕch, rýchlo sa uzatváracích zariadení do tej miery, že nemôžu vyhovovať ich určenému použitiu. 7. Absencia, podstatné poškodenie alebo porucha riadnej činnosti protipožiarnej ochrany nákladnej paluby na tankeroch. 8. Absencia, nesúlad alebo vážne poškodenie svetiel, obrysových označení a zvukových signálov. 9. Absencia alebo porucha riadnej činnosti rádiového zariadenia pre spojenie v núdzovej situácii a v ohrození bezpečnosti. 10. Absencia alebo porucha riadnej činnosti navigačného zariadenia berúc do úvahy ustanovenia nariadenia Solas V/12(o). 11. Absencia opravených navigačných máp a/alebo všetkých ostatných príslušných námorníckych publikácií nevyhnutných pre zamýšľanú plavbu berúc do úvahy, že elektronické mapy môžu byť použité ako náhrada klasických máp. 12. Absencia neiskrivej výfukovej ventilácie čerpadiel v nakladacích priestoroch (nariadenie Solas II-2/59.3.1). ▼M2 13. Závažný nedostatok v prevádzkových požiadavkách opísaných v časti 5.5 prílohy I k MOU. 14. Počet, zloženie alebo certifikácia posádky nezodpovedá dokumentu o bezpečnostných požiadavkách na posádku. ▼M4 15. Neuskutočnenie rozšíreného programu prehliadky v súlade s dohovorom SOLAS 74, kapitola XI, predpis 2. 16. Neprítomnosť alebo porucha systému VDR, keď je jeho použitie povinné. ▼B 3.3. Oblasti podľa Kódexu IBC (Odkazy sú uvedené v zátvorkách) 1. Preprava látok neuvedených v Osvedčení o spôsobilosti alebo chýbajúce informácie o náklade (16.2). 2. Chýbajúce alebo poškodené vysokotlakové bezpečnostné zariadenia (8.2.3). 3. Elektrické zariadenia nie sú vnútorne bezpečné alebo nezodpovedajú požiadavkám kódexu (10.2.3). 4. Zdroje vznietenia na ohrozených miestach uvedených v 10.2 (11.3.15). 5. Porušenie zvláštnych požiadaviek (15). 6. Prekročenie maximálnej povolenej kvality nákladu na jednu nádrž (16.1). 7. Nedostatočná tepelná ochrana citlivých výrobkov (16.6). 3.4. Oblasti podľa Kódexu IGC (Odkazy sú uvedené v zátvorkách) 1. Preprava látok neuvedených v Osvedčení o spôsobilosti alebo chýbajúce informácie o náklade (18.1). 2. Chýbajúce uzatváracie zariadenia pre ubytovacie a servisné priestory (3.2.6). 3. Priečky nie sú plynotesné (3.3.2). 4. Chybné vzduchové uzávery (3.6.). 5. Chýbajúce alebo chybné rýchlo sa uzatváracie ventily (5.6). 6. Chýbajúce alebo chybné bezpečnostné ventily (8.2). 7. Elektrické zariadenia nie sú vnútorne bezpečné alebo nezodpovedajú požiadavkám kódexu (10.2.4). 8. Ventilátory v nákladnom priestore nie sú schopné prevádzky (12.1). 9. Tlakové poplašné zariadenia pre nákladné nádrže nie sú schopné prevádzky (13.4.1). 10. Detekčné zariadenia plynov a/alebo toxických plynov sú chybné (13.6). 11. Pre prepravu látok, ktoré sa majú utlmovať, chýba platné osvedčenie o inhibítoroch (17/19). 3.5. Oblasti podľa Dohovoru o nákladových čiarach ponoru 1. Značné plochy poškodenia alebo korózie alebo diery v lodnej obšívke a s tým súvisiacej výstuže palúb a trupu, ktoré ovplyvňujú schopnosť plavby po mori alebo možnosť priberať miestny náklad, pokiaľ sa nevykonajú riadne dočasné opravy pre plavbu do prístavu s možnosťou trvalých opráv. 2. Rozpoznaný prípad nedostatočnej stability. 3. Absencia alebo nedostatočné a nespoľahlivé informácie v schválenej forme, ktoré rýchlym a jednoduchým spôsobom umožňujú kapitánovi zabezpečiť nakladanie a zaťažovanie lode takým spôsobom, aby sa udržala bezpečnostná hranica stability vo všetkých etapách a pri všetkých meniacich sa podmienkach plavby a tak, aby sa zabránilo akémukoľvek neprijateľnému namáhaniu štruktúry lode. 4. Absencia, podstatné poškodenie alebo závada uzatváracích zariadení, systému uzatvárania lodných poklopov a vodotesných dverí. 5. Preťaženie. 6. Absencia značky ponoru alebo nečitateľnosť značky ponoru. 3.6. Oblasti podľa Dohovoru Marpol, príloha 1 (Odkazy sú uvedené v zátvorkách) 1. Absencia, vážne poškodenie alebo porucha riadnej činnosti zariadenia na čistenie ropou znečistenej vody, systému zaznamenávajúceho a kontrolujúceho vypúšťanie ropy alebo usporiadania poplašného systému 15 ppm. 2. Zostávajúca kapacita kalovej a odpadovej nádrže na odpadový a znečistený olej nedostačuje pre zamýšľanú cestu. 3. Nie je k dispozícii kniha záznamov o rope (20 (5)). 4. Je pripevnené nepovolené vedenie vypustenia. ▼M4 5. Záznam správy o prehliadke chýba alebo nie je v súlade s predpisom 13G(3)b) dohovoru Marpol. ▼B 3.7. Oblasti podľa Dohovoru Marpol, príloha II (Odkazy sú uvedené v zátvorkách) 1. Absencia manuálu P&A. 2. Náklad nie je rozdelený podľa kategórií (3 (4)). 3. Nie je k dispozícii kniha o náklade (9 (6)). 4. Sú prepravované olejovité látky bez naplnenia požiadaviek alebo bez patrične zmeneného a doplneného osvedčenia (14). 5. Je pripevnené nepovolené vedenie vypustenia. 3.8. Oblasti podľa Dohovoru STCW ▼M2 1. Námorníci nemajú osvedčenie, nemajú postačujúce osvedčenie, nemajú platné oslobodenie od záväzku alebo nemôžu predložiť dôkaz o tom, že žiadosť o osvedčenie bola preložená úradu vlajkového štátu. 2. Nie sú dodržané uplatňovateľné bezpečnostné požiadavky úradu vlajkového štátu na posádku. 3. Opatrenia plavebnej strážnej služby alebo strojového dozoru nespĺňajú požiadavky stanovené pre loď vlajkového štátu. 4. Neprítomnosť osoby v strážnej službe, ktorá by bola kvalifikovaná na prevádzkovanie vybavenia dôležitého pre bezpečnú plavbu, bezpečné rádiové spojenie alebo pre zabránenie znečistenia mora. 5. Chýba dôkaz o odbornej spôsobilosti námorníkov vzhľadom na ich povinnosti týkajúce sa bezpečnosti lode a zabránenie znečistenia. 6. Neschopnosť zabezpečiť osoby na prvú strážnu službu na začiatku plavby a striedajúce osoby pre strážnu službu, ktoré by boli dostatočne odpočinuté a inak schopné plniť svoje povinnosti. ▼B 3.9. Oblasti podľa Dohovorov ILO 1. Nedostatok potravín pre cestu do najbližšieho prístavu. 2. Nedostatok pitnej vody pre cestu do najbližšieho prístavu. 3. Neprimerane nehygienické podmienky na lodi. 4. Chýba klimatizácia s vykurovaním na lodi plávajúcej v oblastiach, kde môžu byť teploty extrémne nízke. 5. Nadmerné množstvo odpadkov, prekážajúce zariadenie alebo náklad alebo iné okolnosti sú príčinou nebezpečného stavu v priechodoch/ubytovacích priestoroch. 3.10. Oblasti, ktoré nemusia oprávňovať k zadržaniu, ale kde sa napr. manipulácia s nákladom musí zrušiť. Porucha riadnej činnosti (alebo údržby) systému inertných plynov, zariadení týkajúcich sa nákladu alebo strojného zariadenia sú považované za dostatočné dôvody k zastaveniu manipulácie s nákladom.









PRÍLOHA VII

MINIMÁLNE KRITÉRIÁ PRE INŠPEKTOROV

(podľa článku 12 ods. 1)

1. Inšpektor musí byť na vykonávanie prístavnej štátnej kontroly poverený príslušným orgánom členského štátu.

2. Buď: — musí mať inšpektor ukončenú minimálne jednoročnú prax inšpektora vlajkového štátu zaoberajúceho sa dozorom a osvedčením v súlade s dohovormi, — a musí mať: — a) osvedčenie o spôsobilosti ako kapitán, ktoré mu umožňuje, aby prevzal úlohu velenia lode o 1 600 GT alebo viac (pozri STCW, nariadenie II/2); alebo b) osvedčenie o spôsobilosti ako hlavný inžinier, ktoré mu umožňuje, aby prevzal túto úlohu na lodi, ktorej hlavné energetické zariadenie má výkon rovný alebo väčší ako 3 000 KW (pozri STCW, nariadenie III/2); alebo c) vykonanú skúšku ako námorný konštruktér, strojný inžinier alebo inžinier námorníckych odborov a musí pracovať v takejto funkcii najmenej päť rokov, — Inšpektori uvedení pod a) a b) musia mať vykonanú službu počas obdobia najmenej päť rokov na mori ako palubní dôstojníci alebo dôstojníci strojného oddelenia respektíve. Alebo: inšpektor musí: — mať príslušný univerzitný diplom alebo rovnocenné školenie a — byť vyškolený a kvalifikovaný v škole pre inšpektorov lodnej bezpečnosti a — slúžiť aspoň dva roky ako inšpektor vlajkového štátu zaoberajúci sa dozorom a osvedčením v súlade s dohovormi.

3. Schopnosť ústnej a písomnej komunikácie s námorníkmi v jazyku najobvyklejšie používanom na mori.

4. Patričná znalosť ustanovení medzinárodných dohovorov a príslušných postupov prístavnej štátnej kontroly.

5. Inšpektori nespĺňajúci vyššie uvedené kritériá sú tiež prijateľní s podmienkou, že sú zamestnaní príslušným orgánom členského štátu pre prístavnú štátnu kontrolu ku dňu prijatia tejto smernice.

▼M4









PRÍLOHA VIII

Uverejnenie informácií týkajúcich sa zadržania a kontrol v prístavoch členských štátov (podľa článku 15)

I. Informácie uverejnené podľa článku 15 ods. 1 musia obsahovať nasledovné: — meno lode, — číslo IMO, — typ lode, — hrubá priestornosť (GT), — rok stavby, ktorý sa zisťuje na základe dátumu uvedeného na osvedčení o bezpečnosti lodí, — meno a adresu vlastníka lode alebo prevádzkovateľa lode, — v prípade lodí na hromadnú prepravu kvapalného alebo pevného nákladu, meno a adresu zmluvného prenajímateľa zodpovedného za výber plavidla a druh prenájmu, — vlajkový štát, — klasifikačnú spoločnosť alebo klasifikačné spoločnosti a/alebo stranu, ktorá vydala lodi osvedčenia v súlade s uplatniteľnými dohovormi v mene vlajkového štátu s uvedením vydaných osvedčení, — prístav a dátum poslednej rozšírenej kontroly s prípadným uvedením, či bolo nariadené zadržanie, — prístav a dátum poslednej špeciálnej prehliadky a názov organizácie, ktorá prehliadku vykonala, — počet zadržaní v priebehu predchádzajúcich 24 mesiacov, — krajinu a prístav zadržania, — dátum, kedy bolo zadržanie zrušené, — dĺžku zadržania, v dňoch, — počet zistených nedostatkov a dôvody na zadržanie, v jasných a explicitných pojmoch, — opis a prijaté opatrenia, ktoré prijali príslušné orgány a prípadne tie, ktoré prijala klasifikačná spoločnosť v dôsledku zadržania, — ak bol lodi zamietnutý vstup do prístavu v rámci spoločenstva, dôvody týchto opatrení v jasných a explicitných pojmoch, — prípadne označenie, či klasifikačná spoločnosť alebo akýkoľvek iný súkromný orgán, ktorý vykonal prehliadku, je zodpovedný vo vzťahu k nedostatkom, ktoré samotné alebo v spojení viedli k zadržaniu, — popis opatrení, ktoré boli prijaté v prípade lode, ktorej bolo povolené pokračovať do najbližšieho opravárenského prístavu, alebo ktorej bol zamietnutý vstup do prístavu spoločenstva.

II. Informácie týkajúce sa kontrolovaných lodí, ktoré sú uverejňované podľa článku 15 ods. 2 musia obsahovať: — názov lode, — číslo IMO, — typ lode, — hrubú priestornosť (GT), — rok stavby lode, — meno a adresu vlastníka lode alebo prevádzkovateľa lode, — v prípade lodí na hromadnú prepravu kvapalného alebo pevného nákladu, meno a adresu zmluvného prenajímateľa zodpovedného za výber plavidla a druh prenájmu, — vlajkový štát, — klasifikačnú spoločnosť alebo v prípade potreby spoločnosti, ktoré vydali lodi osvedčenie o triede, — klasifikačnú spoločnosť alebo klasifikačné spoločnosti a/alebo iný subjekt, ktorý vydal tejto lodi osvedčenia v súlade s dohovormi v mene vlajkového štátu vrátane uvedenia údajov o vydaných osvedčeniach, — štát, prístav a dátum kontroly, — počet a charakter nedostatkov.

▼M4









PRÍLOHA IX

Inšpekčná správa vypracovaná v súlade s článkom 8

Inšpekčná správa musí obsahovať minimálne tieto údaje.

I. Všeobecné

1. príslušný orgán, ktorý napísal správu,

2. dátum a miesto kontroly,

3. meno kontrolovanej lode,

4. vlajkový štát,

5. typ lode,

6. číslo IMO,

7. volací znak,

8. hrubú priestornosť (GT),

9. nosnosť (prípadne),

10. rok stavby, ktorý sa zisťuje na základe dátumu uvedeného na osvedčení o bezpečnosti lodí,

11. klasifikačnú spoločnosť alebo, kde je to potrebné, klasifikačné spoločnosti, ktoré vydali lodiam osvedčenie o triede,

12. klasifikačnú spoločnosť alebo klasifikačné spoločnosti a/alebo akýkoľvek iný subjekt, ktorý vydal lodiam osvedčenie v súlade s dohovormi v mene vlajkového štátu,

13. meno a adresu vlastníka alebo prevádzkovateľa lode,

14. meno a adresu zmluvného prenajímateľa, ktorý je zodpovedný za výber plavidla a druh prenájmu v prípade lodí hromadne prepravujúcich kvapalný alebo pevný náklad,

15. konečný dátum napísania inšpekčnej správy,

16. údaj, že podrobné informácie o kontrole alebo zadržaní sa môžu uverejniť.

II. Informácie týkajúce sa kontroly

1. osvedčenia vydané pri uplatnení relevantných medzinárodných dohovorov, úradu alebo organizácie, ktorá vydala predmetné osvedčenie(ia) vrátane dátumu vydania alebo skončenia platnosti,

2. diely alebo súčiastky lode, ktoré sa kontrolovali, (v prípade detailnejšej alebo rozšírenej kontroly),

3. druh kontroly (kontrola, detailnejšia kontrola, rozšírená kontrola),

4. charakter nedostatkov,

5. prijaté opatrenia.

III. Doplňujúce informácie v prípade zadržania

1. dátum príkazu na zadržanie,

2. dátum zrušenia príkazu na zadržanie,

3. kategória nedostatkov oprávňujúcich na zadržanie,

4. informácie o poslednej priebežnej alebo ročnej prehliadke,

5. oznámenie, v prípade potreby, či klasifikačná spoločnosť alebo akýkoľvek iný súkromný orgán, ktorý vykonal prehliadku, je zodpovedný vo vzťahu k nedostatkom, ktoré samotné alebo v spojení, viedli k zadržaniu,

6. prijaté opatrenia.









PRÍLOHA X

Údaje poskytnuté v súvislosti s monitorovaním vykonávania podľa článku 17

1. Každý členský štát musí Komisii poskytnúť tieto údaje za predchádzajúci rok najneskôr do 1. apríla. 1.1. Počet kontrol vykonaných v ich mene v rámci prístavnej štátnej kontroly. Tieto informácie musia byť oznámené Komisii s použitím tejto modelovej tabuľky. Tieto informácie sa musia poskytovať na vnútroštátnej úrovni a za každý zúčastnený prístav členského štátu. Na účely tejto prílohy prístav znamená jednotlivý prístav a geografickú oblasť, ktorú má na starosti inšpektor alebo skupina inšpektorov a ktorá prípadne zahŕňa niekoľko jednotlivých prístavov. Jeden inšpektor môže pracovať vo viacerých prístavných/geografických oblastiach. 1.2. Celkový počet jednotlivých lodí, ktoré vstúpili do svojich prístavov na vnútroštátnej úrovni.

2. Členské štáty tiež musia buď: a) poskytnúť Komisii každých šesť mesiacov zoznam plavieb všetkých jednotlivých lodí, okrem pravidelnej prevoznej dopravy, ktoré vstúpili do ich prístavov, ktorý obsahuje číslo IMO lodí a dátum príchodu; alebo alternatívne b) poskytnúť databáze Sirenac čísla IMO a dátumy príchodu lodí, okrem pravidelnej prevoznej prepravy, ktoré denne vstúpili do ich prístavov. Členské štáty musia Komisii poskytnúť zoznam pravidelných prevozných služieb podľa písmen a) a b) najneskôr do šiestich mesiacov po zavedení tejto smernice a potom všetky zmeny, ktoré nastali v týchto službách.









PRÍLOHA XI

A. KATEGÓRIE LODÍ, KTORÉ PODLIEHAJÚ ZAMIETNUTIU VSTUPU DO PRÍSTAVOV SPOLOČENSTVA (podľa článku 7b ods. 1)

1. tankery na prepravu plynu a chemikálií,

2. lode na prepravu hromadného nákladu,

3. ropné tankery,

4. osobné lode.

B. POSTUPY TÝKAJÚCE SA ZAMIETNUTIA VSTUPU DO PRÍSTAVU SPOLOČENSTVA (podľa článku 7b ods. 2)

1. Ak boli splnené podmienky popísané v článku 7b, príslušný prístavný orgán, v ktorom je loď zadržaná po druhý alebo tretí krát, musí písomne informovať kapitána alebo prevádzkovateľa lode o príkaze na zamietnutie vstupu, ktorý bol na loď uvalený. Príslušný orgán musí tiež informovať správu vlajkového štátu, zúčastnenú klasifikačnú spoločnosť, ostatné členské štáty, Komisiu, Centre administratif des affaires maritimes a sekretariát MOU. Príkaz na zamietnutie vstupu nadobudne účinnosť akonáhle loď získal povolenie opustiť prístav po odstránení nedostatkov, ktoré viedli k zadržaniu.

2. Aby bolo možné zrušiť príkaz na zamietnutie vstupu, vlastník alebo prevádzkovateľ musí poslať úradnú žiadosť príslušnému orgánu členského štátu, ktorý vydal príkaz na zamietnutie vstupu. Túto žiadosť musí sprevádzať osvedčenie orgánu vlajkového štátu, ktoré dokazuje, že loď sa plne riadi uplatniteľným ustanovením medzinárodných dohovorov. Žiadosť o zrušenie príkazu na zamietnutie vstupu musí byť v prípade potreby sprevádzaná tiež osvedčením od klasifikačnej spoločnosti, ktorá loď klasifikovala, ktoré potvrdzuje, že loď sa riadi normami triedy, ktoré určila uvedená spoločnosť.

3. Príkaz na zamietnutie vstupu sa môže zrušiť iba na základe novej kontroly lode v dohodnutom prístave, ktorú vykonajú inšpektori príslušného orgánu členského štátu, ktorý vydal príkaz na zamietnutie vstupu a ak je poskytnutý dôkaz pre členský štát dostatočný, že plavidlo plne vyhovuje uplatniteľným požiadavkám medzinárodných dohovorov. Ak sa dohodnutý prístav nachádza v rámci spoločenstva, príslušný orgán členského štátu, ktorý vydal príkaz na zamietnutie vstupu, povolí lodi, aby pokračovala do príslušného prístavu určenia s cieľom overenia, že loď spĺňa podmienky uvedené v odseku 2. Nová kontrola sa bude skladať z rozšírenej kontroly, ktorá musí obsahovať aspoň relevantné časti prílohy V, oddiel C. Všetky náklady na rozšírenú kontrolu budú hradené majiteľom alebo prevádzkovateľom.

4. Ak výsledky rozšírenej kontroly budú pre členský štát uspokojivé v súlade s odsekom 2, príkaz na zamietnutie prístupu sa musí zrušiť. Vlastník alebo prevádzkovateľ lode musí byť o tom písomne informovaný. Príslušný orgán musí tiež písomne oznámiť svoje rozhodnutie orgánu vlajkového štátu, zúčastnenej klasifikačnej spoločnosti, ostatným členským štátom, Komisii, Centre administratif des affaires maritimes a sekretariátu MOU.

5. Informácie týkajúce sa lodí, ktorým bol zamietnutý vstup do prístavov spoločenstva, musia byť dostupné v databáze Sirenac a uverejnené podľa ustanovení článku 15 a prílohy VIII.









PRÍLOHA XII

Medzinárodné požiadavky a požiadavky spoločenstva týkajúce sa systémov pre zaznamenávanie údajov o plavbe

Lode uvedených tried, pokiaľ kotvia v prístave členského štátu spoločenstva, musia byť vybavené systémom pre zaznamenávanie údajov, ktorý spĺňa výkonnostné normy rezolúcie IMO A.861(20) a skúšobné normy stanovené podľa normy 61996 Medzinárodnej elektronickej komisie (IEC):

— osobné lode postavené 1. júla 2002 alebo po tomto dátume,

— osobné lode ro-ro postavené do 1. júla 2002, najneskôr od prvej prehliadky 1. júla 2002 alebo po tomto dátume,

— osobné lode iné ako ro-ro osobné lode postavené do 1. júla 2002, najneskôr do1. januára 2004,

— lode iné než osobné lode s hrubou priestornosťou 3 000 ton a viac, postavené 1. júla 2002 alebo po tomto dátume.

Lode uvedených tried postavené do 1. júla 2002, pokiaľ kotvia v prístave členského štátu spoločenstva, musia byť vybavené systémom na zaznamenávanie údajov, ktorý splňuje príslušné normy IMO:

— nákladné lode s hrubou priestornosťou 20 000 ton a viac, najneskôr do dátumu určeného IMO, alebo ak IMO nerozhodla, najneskôr do 1. januára 2007,

— nákladné lode s hrubou priestornosťou 3 000 ton a viac, ale menej ako 20 000 ton brutto, najneskôr do termínu určeného IMO, alebo ak IMO nerozhodla, najneskôr do 1. januára 2008.“